Yandex Radio

Yandex Radio () estas la elsendoflua muzikservo de la firmao Yandex (Rusio). Ĝi ekfunkciis en junio 2015.

La retejo proponas pli ol 100 radiostaciojn, tamen ĉi-foje radiostacio () signifas ne organizaĵon aŭ radiokanalon, sed kolekton da kantoj kongruaj al iu ĝenro aŭ humoro. Ĝi funkcias simile al la usona retejo Pandoraen (ne alirebla en Rusio), Spotify, Deezer kaj Zvooq (alireblaj kaj kun ruslingvaj interfacoj). En februaro 2018 ĝin uzis ĉirkaŭ 2 milionoj da homoj.

 Funkciado 
La servo uzeblas per retumilo aŭ aplikaĵo. Por uzi ĝin rekomendindas unue instali la senpagan aplikaĵon Yandex Muziko. La retejo proponas ke uzanto prezentu sin, ĉar tio ebligos memori liajn preferojn. Oni povas sin prezenti per Yandex-konto aŭ sociaj retoj kaj servoj: VKontakte, Mail.ru, Odnoklassniki, Tvitero.

La stacioj grupiĝas laŭ bazaj kriterioj: Personaj (), Ĝenro (), Humoro (), Okupo (), Epoko (), Aŭtoroj (). Ĉiu el ili konsistas el pluraj subgrupoj, ekzemple Ĝenro (rokmuziko, alternativa muziko, popmuziko, elektronika muziko, dancmuziko, ĵazo ktp), Humoro (printempa, somera, trista, energia, novjara ktp), Okupo (por vekiĝi, endormiĝi, ŝoforante, fona muziko, sportumado, festeno, amrendevuo ktp). 

Haveblas muzikludilo, ebliganta haltigi melodion, daŭrigi ĝin poste, preterlasi ĝin (ripeti la antaŭan ne eblas). Premante polekso-signon turnitan (mal)supren, uzanto montras ke respektiva melodio (mal)plaĉas al li. La servo memoros tion kaj konsideros en postaj muzikproponoj, inkluzive en aliaj aparatoj (por registritaj uzantoj). Eblas sendi al geamikoj ligilon al melodio aŭ la stacio ĝenerale.

En agordoj de ĉiu stacio eblas agordi ekzemple ĉu ludos medolioj pli aŭ malpli energiaj, rapidaj, tristaj ktp. Oni povas (mal)ŝalti reĝimon de trafikŝparado, de kio dependos sonkvalito. Eblas programi malŝalton de la radio, ekzemple se oni planas endormiĝi aŭskultante muzikon.

La servo funkcias senpage, sed tiukaze aperos reklamo kaj nombro de preterlaseblaj melodioj estos limigita.

La virtuala asistanto Alisa laŭ voĉpeto povas ŝalti Yandex Radio ĉe necesa stacio.

 Vidu ankaŭ 
 Spotify
 Yandex Muziko

 Eksteraj ligiloj 
  (detala manlibro kun ekrankopioj)

 Referencoj 

Radio
Kategorio:Retejoj en Rusio
Kategorio:Ruslingvaj retejoj
Kategorio:Retejoj aperintaj en 2015